Salah al-Din al-Bitar

Salah al-Din al-Bitar (tai Salah el Din Bitar, 1912 Damaskus, Syyria – 21. heinäkuuta 1980 Pariisi, Ranska) oli syyrialainen poliitikko, joka perusti vaikutusvaltaisen Baath-puolueen yhdessä Michel Aflaqin kanssa. Hän toimi myös Syyrian pääministerinä useita kertoja alkaen maaliskuun 1963 vallankumouksesta.

Vuonna 1966 hän joutui pakenemaan maasta, asui sitten etupäässä Euroopassa eikä enää toiminut politiikassa. 

Al-Bitar salamurhattiin Pariisissa 1980. Ennen murhaa hän oli ilmoittanut Ranskan poliisille saaneensa puhelimitse useita uhkauksia, joissa hänet aiottiin surmata. Murhapäivänä al-Bitar oli saanut puhelun jossa häntä oli pyydetty antamaan haastattelu arabiankieliselle tiedotusvälineelle. Al-Bitarin odottaessa hissiä murhaaja ampui al-Bitariin kaksi laukausta. Tekijää ei ole vieläkään saatu kiinni.

Lähteet

Syyrian pääministerit
Syyrialaiset henkirikosten uhrit
Vuonna 1912 syntyneet
Vuonna 1980 kuolleet